גוגל פיננסים

גוגל פיננסים (באנגלית: Google Finance) הוא אתר אינטרנט המתמקד בחדשות עסקיות ובמידע פיננסי השייך לחברת גוגל.

 היסטוריה 
"גוגל פיננסים" הושק לראשונה על ידי גוגל ב-21 במרץ 2006. האתר הציג חדשות ניהוליות של חברות שונות, וכן חדשות כלכליות שונות. בנוסף על כך, האתר הציג מידע על מניות ומחירן, בהתבסס על אדובי פלאש. האתר גם הכיל כתבות מגוגל חדשות על תאגידים שונים, אם כי חלק מן הקישורים לא עבדו ולעיתים קרובות הכתבות נחשבו ללא אמינות.Search Engine Watch - Google Finance's Untrusted Links and Spotting Nofollow - November 26, 2006 

גוגל השיקה גרסה מחודשת של האתר ב-12 בדצמבר באותה השנה. גרסה זו כללה עיצוב חדש של דף הבית שאפשר למשתמשים לראות מידע על מטבעות, ביצועי תאגידים בארצות הברית וחדשות רלוונטיות. נוסף גם מדור ששיקף את הפופולריות לפי Google Trends. השדרוג הציג גם גרפים המכילים נתונים של מניות אמריקאיות לאורך למעלה 40 שנים. עדכון נוסף הביא לאתר עדכוניים מנאסד"ק והבורסה לניירות ערך בניו יורק.Webware - Google Finance gets real-time NYSE ticker updates - Josh Lowensohn - June 24, 2008  עם זאת, האתר לא שודרג באופן משמעותי מאז 2008, והבלוג של גוגל פיננסים נסגר באוגוסט 2012.

ב-22 בספטמבר 2017, גוגל אישרה שהאתר נמצא בשיפוץ ושיהיה זמין לאחר אמצע נובמבר 2017.

אפליקציית גוגל פיננסים לנייד הוסרה מחנות Google Play בשנת 2015. האפליקציה הושקה מחדש בשנת 2020 עם כלי ייעוץ למשקיעים מתחילים.

 ראו גם 
 Yahoo! Finance
 Msn

 קישורים חיצוניים 


 הערות שוליים 

קטגוריה:אתרי כלכלה
קטגוריה:גוגל